
A V I Z

asupra proiectului de Lege privind aprobarea Ordonanţei de urgenţă a Guvernului nr.258/2000 pentru ratificarea Memorandumului de Finanţare şi a Memorandumului de  Înţelegere pentru Implementarea în România a Programului PHARE de cooperare transfrontalieră 1996 România-Ungaria, semnate la Bucureşti la 7 mai 1997.

În conformitate cu prevederile art.89 şi 107 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr.258/2000 pentru ratificarea Memorandumului de Finanţare şi a Memorandumului de  Înţelegere pentru Implementarea în România a Programului PHARE de cooperare transfrontalieră 1996 România-Ungaria, semnate la Bucureşti la 7 mai 1997, trimis cu adresa nr.32 din 6 februarie 2001, înregistrată sub nr.199/XVIII/11 din 6 februarie 2001.   



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 7 februarie 2001.



Membrii comisiei au examinat Ordonanţa de urgenţă nr.258/2000 supusă aprobării, expunerea de motive la proiectul de lege şi avizul favorabil al Consiliului Legislativ nr.1350/16.11.2000.



În urma dezbaterilor, membrii comisiei au hotărât, cu majoritate de voturi,  să avizeze favorabil proiectul de lege, în forma  adoptată de Senat la 15 ianuarie 2001.

În raport de obiectul şi conţinutul său, proiectul de lege face parte din categoria legilor ordinare. 
             PREŞEDINTE,                             SECRETAR, 

            dr.Ionel Olteanu                         Carmen Dumitriu
        consilier

Panoviciu Georgeta

